Era batalha de Tarutino non artenhec, plan que òc, er objectiu previst per Toll: hèr entrar en accion as tropes sivans era orde d‟operacions; o eth plan deth comde Orlov de capturar a Murat viu; o eth de Bennigsen e d‟auti caps: destruccion fulminanta de tot eth còs dera armada enemiga; o eth der oficiau que desiraue distinguir-se en aquera accion; o eth deth cosac que sajaue de senhorejar-se d‟un butin mès gran, eca.